Ермантәыла атәылауаҩ Гагра араион аҿы дааныркылеит аӷьычра ҟаиҵеит ҳәа гәҩарас дрыманы
19:30 30.08.2023 (ирҿыцуп: 19:31 30.08.2023)
© Sputnik / Виталий БелоусовРассмотрение ходатайства следствия об аресте А. Величко в Черемушкинском суде
© Sputnik / Виталий Белоусов/
АҩАР ишаанацҳауа ала, Аԥсны зыԥсы зшьоз Ермантәыла атәылауаҩ атурист ицәиӡеит аԥареи адокументқәеи зҭаз ишәыра.
АҞӘА, нанҳәа 30 – Sputnik. Ермантәыла атәылауаҩ Дереник Ниазиан дааныркылеит Гагра араион Баӷрыԥсҭа ақыҭан. Абри атәы аанацҳауеит Аԥсны Аҩнуҵҟатәи аусқәа рминистрра апресс-маҵзура.
Иазгәаҭоуп Апринц Ольденбургтәи ипарк аҿы аԥсшьаҩы ишицәырӡаз идокументқәеи 65 нызқь мааҭи зҭаз ишәыра.
Ахаҵа амилициаа рахь днеин, иҟалаз реиҳәеит. Аҩнуҵҟатәи аусқәа рминистрра аусзуҩцәа ракәзар, уи ҟазҵаз дарбану шьақәдыргылеит - уи Аԥсны зыԥсы зшьоз Дереник Ниазиан иакәзаарын. Ниазиан дангәарҭоз, иӷьычыз амазара идырбалеит, имхны изтәыз ирҭеит.
Ниазиан даанкылоуп, иганахьала ашьаус хацыркуп.